Оморов Абдыкайым Рыспекович

Оморов Абдыкайым Рыспекович (21.8.1957-ж.т., Жаңы-Базар айылы) - финансы тармагынын көрүнүктүү ишмери, мамлекеттик кызматтын I класстагы кеңешчиси.

К.И.Скрябин атындагы Кыргыз айыл чарба институтун бүткөн (1979).
 1979-87-жылдары райондун совхоздорунда экономист, башкы экономист, 
 1987-90-жылдары «Башкы-Терек» совхозунда директор, 98-жылдары райондун финансы-экономикалык мекемелеринде адис, 
 1998- 2005-жылдары Жогорку Кеңештин Эл өкүлдөр жыйынынын Бюджет жана экономикалык саясат боюнча комитетинин эксперти, 
 2005-11-жылдары сектор башчысы, 
 2011-12-жылдары бөлүм башчы, 
 2012-15 бөлүм башчынын орун басары, 
 2015-жылдан бөлүм башчысы.

Оморов жыл сайын республикалык бюджеттин долбоорлорун, аларга киргизилген өзгөртүүлөр менен толуктоолорду, бюджеттин көрсөткүчтөрүнүн аткарылыштары, андан сырткары бюджет жана финансы саясатын аныктаган, айрым тактоолорду киргизген бир топ мыйзамдардын жана Жогорку Кеңештин токтомдорунун долбоорлорун даярдоого активдүү катышып, кесиптик аналитикалык талдоолорду жана экспертизаларды жүргүзгөн.
Кыргыз Республикасынын “Ардак грамотасы» (2011) , «Жогорку Кеңешке 70-жыл» юбилейлик медалы (2009), «Кыргыз Республикасынын Эсептөө палатасы менен кызматташтыкты чыңдагандыгы үчүн» төш белгиси менен сыйланган, “Финансы жана экономикалык кызматтын отличниги», «Салык кызматынын отличниги» наамынын ээси.

 Колдонулган адабияттар 
Чаткал району: Энциклопедия / авт.-түз. А.Орозов и др. - Б.: «Принт Экспресс» б., 2015. - 368 б., илл. ISBN 978-9967-27-851-6

Категория:Чаткал району
Категория:Инсандар